চুয়েটে দেশের প্রথম Robo Fight - কর্পোরেট
কর্পোরেট
চুয়েটে দেশের প্রথম Robo Fight
কর্পোরেট ম্যাগাজিন
3 বছর ago
চট্টগ্রাম প্রকৌশল ও প্রযুক্তি বিশ্ববিদ্যালয় (চুয়েট)-এ আয়োজন করা হল দেশের প্রথম Robo Fight। চুয়েটের ইলেকট্রিক্যাল এন্ড ইলেকট্রনিক ইঞ্জিনিয়ারিং (ইইই) বিভাগ এবং চুয়েটের গবেষণাধর্মী সংগঠন Andromeda Space and Robotic Research Organization (ASRRO) বিভাগের যৌথ উদ্যোগে এই ‘Robo Fight’-এর আয়োজন করা হয়।
চুয়েটের ইইই বিভাগের Electrical & Communication Engineering and Renewable Energy (ECERE2014) ’ শীর্ষক জাতীয় কনফারেন্স উপলক্ষে আয়োজিত এই ‘জড়নড় ঋরমযঃ’ এর উদ্বোধনী অনুষ্ঠানে প্রধান অতিথি ছিলেন চুয়েটের ভাইস চ্যান্সেলর প্রফেসর ড. মো: জাহাঙ্গীর আলম। বিশেষ অতিথি ছিলেন চুয়েটের প্রো-ভাইস চ্যান্সেলর প্রফেসর মোহাম্মদ রফিকুল আলম। সভাপতিত্ব করেন কনফারেন্স আয়োজক কমিটির চেয়ারম্যান ও ইলেকট্রিক্যাল এন্ড ইলেকট্রনিক ইঞ্জিনিয়ারিং বিভাগের প্রধান প্রফেসর ড. মাহমুদ আব্দুল মতিন ভূইয়াঁ।
এটি মূলত রোবটের সঙ্গে রোবটের লড়াই। এ প্রতিযোগিতায় অংশ নেয় বিভিন্ন বিশ্ববিদ্যালয় থেকে ৪০টি দল। রোবটের যুদ্ধ করার জন্য একটি বিশেষ মঞ্চ তৈরি করা হয়েছে চুয়েটে। প্রতিবার যুদ্ধে অবতীর্ণ হয় দুটি করে রোবট। প্রতি যুদ্ধের সময় পাঁচ মিনিট। প্রতিপক্ষকে আঘাত ও নিয়ন্ত্রণ করার কৌশলের ওপর ভিত্তি করে বিজয়ী নির্ধারণ করা হবে। রোবটগুলোকে নিয়ন্ত্রণ করা হবে মঞ্চের বাইরে থেকে দূরনিয়ন্ত্রণ প্রযুক্তির মাধ্যমে।
এটির স্পন্সর হিসেবে ছিল বেসরকারি মোবাইল অপারেটর কোম্পানী রবি আজিয়াটা লিমিটেড।
Comments
comments
Categories: ফিচার পোস্ট
Tags: Robo Fight, চট্টগ্রাম প্রকৌশল ও প্রযুক্তি বিশ্ববিদ্যালয়, চুয়েট, রোবটের লড়াই
Leave a Comment
কর্পোরেট
Powered by WordPress
Back to top